Diari Oficial de la Generalitat Valenciana


Sumari del DOGV 5539, del 21-06-2007 (2007/8020)

RESOLUCIÓ d'1 de juny de 2007, de la Direcció General de Justícia, de la Conselleria de Justícia, Interior i Administracions Públiques, per la qual es resol el concurs de trasllat per a la provisió de llocs genèrics vacants dels instituts de Medicina Legal de València, Castelló i Alacant, per al Cos de Metges Forenses.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5539

Data del DOGV
:   21-06-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/8020


Data del document
:   01-06-2007

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu
    * funcionari
    * administració regional
    * metge

RESOLUCIÓ d'1 de juny de 2007, de la Direcció General de Justícia, de la Conselleria de Justícia, Interior i Administracions Públiques, per la qual es resol el concurs de trasllat per a la provisió de llocs genèrics vacants dels instituts de Medicina Legal de València, Castelló i Alacant, per al Cos de Metges Forenses. [2007/8020]
De conformitat amb el que establixen els articles 51, 52 i 53, del Reial Decret 1451/2005, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional del Personal Funcionari al Servei de l'administració de Justícia, i de la Resolució de 5 de març de 2007, per la qual es convocava a concurs de trasllat llocs genèrics vacants als instituts de Medicina Legal de València, Castelló i Alacant, entre els funcionaris del Cos de Metges Forenses, aquesta Direcció General de Justícia acorda:
Primer
Resoldre el concurs de trasllat i adjudicar els llocs convocats als metges forenses que es relacionen en l'annex I.
Segon
El termini per a prendre possessió, de la nova destinació obtinguda, serà de tres dies naturals, si no implica canvi de localitat del funcionari; vuit dies si implica canvi de localitat dins de la Comunitat Autònoma, i vint dies si implica canvi de comunitat autònoma, llevat de la Comunitat Autònoma de Canàries, Comunitat Autònoma de les Illes Balears, les ciutats de Ceuta i de Melilla, que serà d'un mes, tant si el lloc de treball és d'origen o de destinació.
El termini per a la presa de possessió començarà a comptar-se a partir de l'endemà del cessament, que haurà d'efectuar-se dins dels tres dies hàbils següents a la publicació de la resolució del concurs en el Boletín Oficial del Estado.
Si la resolució comporta reingrés al servei actiu, el termini de presa de possessió haurà de computar-se des de l'esmentada publicació.
El còmput dels terminis possessoris s'iniciarà quan finalitzen els permisos o llicències que s'hagen concedits a les persones interessades.
Contra la present Resolució, que posa fi a la via administrativa, es podrà interposar recurs contenciós administratiu davant dels jutjats contenciosos administratius de València, de conformitat amb el que estableix la Llei Reguladora de la Jurisdicció Contenciosa Administrativa, en el termini de dos mesos, comptadors a partir de l'endemà de la publicació de la present Resolució en el Boletín Oficial del Estado o Diari Oficial de la Comunitat Autònoma. Tot això sense perjudici de la interposició del recurs potestatiu de reposició, davant de la Direcció General de Justícia, en el termini d'un mes, comptador a partir de l'endemà de la seua publicació, conforme el que disposen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 1 de juny de 2007.- La directora general de Justícia de València: Patricia Montagud Alario.